|  |
| --- |
| Alfa Romeo 156 |
| Alfa Romeo 156 |
| Bendra informacija |
| Gamintojas | Alfa Romeo |
| Metai | 1997–2007 |
| Chronologija |
| Kėbulas ir važiuoklė |
| Kėbulo tipas (-ai) | 4 durų sedanas5 durų universalas |
| Platforma (-os) | Type Two rev. 3 |
| Variklis ir transmisija |
| Variklis (-iai) | Benzininis:
* 1.6 L Twin Spark I4
* 1.8 L Twin Spark I4
* 2.0 L Twin Spark I4
* 2.0 L JTS I4
* 2.5 L Alfa Romeo V6
* 3.2 L Alfa Romeo V6

Dyzelinis: * 1.9 L JTD I4
* 2.4 L JTD I5
 |
| Transmisija (-os) | 5 ir 6 greičių mechaninė5 greičių pusiau automatinė Selespeed6 greičių pusiau automatinė Selespeed4 greičių Q-System automatinė |
| Išmatavimai |
| Ilgis | 4430 mm (sedanas)4441 mm (Sportwagon Q4 universalas)4441 mm (Crosswagon Q4 universalas) |
| Plotis | 1743 mm (sedanas)1765 mm (Crosswagon Q4) |
| Aukštis | 1415 mm (sedanas)1430 mm (Sportwagon)1458 mm (Sportwagon Q4)1497 mm (Crosswagon Q4) |
| Kita informacija |

**Alfa Romeo 156** (Type 932) – vidutinės klasės automobilis, kuris buvo gaminamas Italijos automobilių gamintojo „Alfa Romeo". Pirmasis automobilis buvo pristatytas 1997 m. Frankfurto automobilių parodoje kaip sekantis modelis, einantis po Alfa Romeo 155. Alfa Romeo 156 buvo puikiai vertinama nuo pat pirmųjų dienų ir 1998 m. laimėjo Europos metų automobilio apdovanojimą  156 sedano versijos gamyba buvo nutraukta Europoje 2005 m. pabaigoje, o Q4 Crosswagon universalas buvo gaminamas iki 2007 m. pabaigos.

Automobiliai buvo surenkami „Fiat" grupės gamykloje Pomigliano d’Arco, Italijoje bei „General Motors" gamykloje Rayong mieste, Tailande.
Gamyba Tailande prasidėjo 2002 m. kovą ir tęsėsi apie porą metų. Čia pagaminti automobiliai buvo skirti Azijos Ramiojo vandenyno regiono rinkai). Tarp 1997 m. ir 2005 m. buvo pagaminta apie 680 000 vnt. automobilių.
Alfa Romeo 156 galimi kėbulo tipai buvo sedanas, bei dviejų skirtingų tipų universalai: Sportwagon ir Crosswagon. Galimos septynios variklių konfigūracijos, kėbulas turėjo dvi atnaujinimų versijas (*facelifts*): vieną 2002 m. kitą 2003 m. Sportwagon automobilio reklaminė kampanija buvo daroma pasitelkiant aktorės Catherine Zeta-Jones pagalbą.

2007 m. Alfa Romeo 159 tapo automobiliu, kuris pakeitė Alfa Romeo 156.

Techninių savybių vystymasis
----------------------------

Nuo pat gamybos pradžios automobiliai turėjo įvairias keturių cilindrų variklių konfigūracijas, tokias kaip Twin Spark (1.6 L – 120 AG (88 kW), 1.8 L – 144 AG (106 kW) ir 2.0 L – 155 AG (114 kW), tai buvo 16 vožtuvų modeliai su kintamuoju vožtuvų laiku, taip pat 1.9 L 8 vožtuvų 105 AG (77 kW). Gamą taip pat papildė JTD turbodyzelinis variklis. Iki 2002 m. sausio mėn. variklių diapazoną papildė išskirtinis 2.5 L, 24 vožtuvų V6 variklis.

156 modelių gama buvo prieinama su skirtingomis komplektacijomis: sportine, į kurią iėjo Momo odinės ar Recaro sportinės sėdynės, 16 colių lengvojo lydinio ratlankiai, pažeminta važiuoklė bei odinis vairas. Taip pat egzistavo Lusso komplektacija su iš raudonmedžio Momo pagamintu vairu, pavarų svirtimi. Šiaurės šalims egzistavo žieminis komplektacijos paketas, kuriam priklausė rūko žibintai, žibintų apiplovėjai bei šildomos sėdynės.

156 Sportwagon (2003 m. *facelift* modelis)
1999 m. atsirado penkių greičių *Selespeed* pavarų dėžės pasirinkimas 2.0 L Twin Spark varikliams bei keturių greičių automatinė *Q-System* 2.5 L V6 modeliams. Q-System suteikė galimybę naudotis pavarų dėže kaip automatine arba kaip įprasta mechanine, pavarų dėžė turėjo tris automatinius režimus: miesto, sportinį bei ICE, kuris padidina automobilio kontrolę.

Dizainas
--------

|  |  |
| --- | --- |
|    | **Šio puslapio ar jo dalies stilius neatitinka Vikipedijos kalbos standartų.**Jei galite, pakoreguokite stilių, kad tiktų enciklopedijai. Tik tada bus galima ištrinti šį pranešimą. |

2002 m. facelift (pirmojo atnaujinimo) interjeras
2002 m. facelift (pirmojo atnaujinimo) interjeras2002 m. *facelift* (pirmojo atnaujinimo) interjeras

Automobilis, kurį suprojektavo dizaineris Walter de’Silva, įgavo tipišką Alfa Romeo pavidalą. Transporto priemonės išvaizda pasižymėjo išlenktais šonais, retro stiliaus priekinių durų rankenėlėmis, netradicinėmis įdubusiomis galinių durų rankenėlėmis. Svarbus automobilio dizaino elementas – gilios priekinės grotelės, dėl kurių automobilio valstybinio numerio laikiklis negali būti tvirtinamas centre. Automobilio dizaineriai galines durų rankenėles suprojektavo taip, kad jos nėra pastebimos kiekvienam. Priekinės durų rankenėlės yra lengvai matomos, tad šis automobilis gali pasirodyti kaip dviejų durų kupė automobilis. Automobilio dizaino kūrimui įtakos padarė tokie ankstesni Alfa Romeo modeliai kaip 1900, Giulietta bei Giulia. Alfa Romeo 156 pasiekė oro pasipriešinimo koeficientą (*C*d), kuris lygus 0.31.

Atnaujintos versijos (*facelifts*)
----------------------------------

### 2002 m. *facelift* (pirmasis atnaujinimas)

2002 m. automobilio interjeras įgavo šviežesnį potepį: jo paviršius dengiamas matine apdaila ir chromuotomis detalėmis.
Šis automobilio atnaujinimas taip pat įgijo Alfa Romeo 147 dviejų zonų klimato kontrolę, kuomet vidinis automobilio klimatas gali būti kontroliuojamas oro kokybes davikliu. Atsirado galimybė rinktis skirtingas interjero spalvas – šis galėjo turėti net dvi skirtingas vienu metu, tad tuo metu tai buvo visai konkurencingas dizaino sprendimas lyginant su kitais europietiškų mašinų gamintojais. Atsirado didesnis komplektacijos diapazonas, mašina galėjo būti komplektuojama su ksenoniniais žibintais, Bose audio aparatūra. Taip pat atsirado galimybė audio aparatūrą kontroliuoti mygtukais, esančiais ant vairo. Be to, buvo atnaujinta pusiau automatinė *Selespeed* greičių dėžė. Centrinėje skydelio dalyje atsirado daugiafunkcis displėjus, kuriame galima matyti įvairias informacijas: automobilio degalų sąnaudas, gedimų įspėjimus.

Į atnaujinimą taip pat buvo įtraukta elektroninė stabilumo kontrolė VDC *(Vehicle Dynamic Control)* su skubaus stabdymo pagalbiniu mechanizmu bei slydimo kontrolė ASR *(Anti Slip Regulation)*. Taip pat į mašiną buvo įtraukta ir MSR *(Motor Schleppmoment Regelung)*. Šis mechanizmas neleidžia ratui slysti grąžinant sukimo momentą varikliui. Taip pat padidėjo ir vairuotojo saugumas, automobiliams pradėtos montuoti oro pagalvės prie automobilio langų. Taip pat naujas 2.0 L JTS variklis pakeitė senąjį 2.0 L Twin Spark variklį. Naujasis variklio variantas suteikė daugiau galios automobiliui, dyzeliniai varikliai taip pat buvo patobulinti. Vienintelis pastebimas išorinis automobilio atsinaujinimo skirtumas – kėbulo spalva nudažyti veidrodėliai bei buferio juostelės. Visa tai prieš atnaujinimą buvo juodos spalvos.

### 2003 m. *facelift* (antrasis atnaujinimas)

2003 m. pabaigoje išleistas antrasis automobilio atnaujinimas, kurio pagrindas – naujo dizaino priekinis bei galinis buferiai, suprojektuoti Giorgetto Giugiaro. Tiek interjero dizainas, tiek variklių konfigūracijų pasirinkimas išliko tokie patys kaip ir pirmojo atnaujinimo versijoje.

Pirminė automobilio versija (juodi veidrodėliai ir buferio juostelės)Pirminė automobilio versija (juodi veidrodėliai ir buferio juostelės)
2002 m. facelift (kėbulo spalvos veidrodėliai ir buferio juostelės)2002 m. *facelift* (kėbulo spalvos veidrodėliai ir buferio juostelės)
Naujas priekinis automobilio vaizdas antrajame atnaujinime (2003 m.) SportwagonNaujas priekinis automobilio vaizdas antrajame atnaujinime (2003 m.) Sportwagon
Automobilio galas 2002 m. faceliftAutomobilio galas 2002 m. *facelift*
Atnaujintas automobilio galas antrajame atnaujinime (2003 m.)Atnaujintas automobilio galas antrajame atnaujinime (2003 m.)

Išnašos
-------

1. ↑  „Press release 01/09/1997". *alfaromeopress.com*. Suarchyvuotas originalas 2013 m. lapkričio 5 d. `{{cite web}}`: `|archive-date=` / `|archive-url=` laiko žyma nesutampa; 2013-11-05 siūlomas (pagalba)
2. ↑  „Rewind to 1998: Alfa Romeo 156". Quicks. Suarchyvuotas originalas 2014 m. balandžio 15 d. Nuoroda tikrinta 2014 m. sausio 21 d.. `{{cite web}}`: `|archive-date=` / `|archive-url=` laiko žyma nesutampa; 2014-04-15 siūlomas (pagalba)
3. ↑  „Alfa Romeo Crosswagon Q4". *autozine.nl* (olandų). Suarchyvuotas originalas 2012 m. vasario 18 d. `{{cite web}}`: `|archive-date=` / `|archive-url=` laiko žyma nesutampa; 2012-02-18 siūlomas (pagalba)
4. ↑  „Automotive Intelligence News". *autointell.com*. Suarchyvuotas originalas 2012 m. vasario 10 d. `{{cite web}}`: `|archive-date=` / `|archive-url=` laiko žyma nesutampa; 2012-02-10 siūlomas (pagalba)
5. ↑  „Equipment boost for 2002 Alfa Romeo 166". *autoweb.com.au*. Suarchyvuotas originalas 2011 m. liepos 6 d. Nuoroda tikrinta 2007 m. gegužės 8 d.. `{{cite web}}`: `|archive-date=` / `|archive-url=` laiko žyma nesutampa; 2011-07-06 siūlomas (pagalba)
6. ↑  „Zeta Sorting sleek sharks from ugly angler fish". *telegraph.co.uk*. Suarchyvuotas originalas 2018 m. birželio 14 d.. Nuoroda tikrinta 2018 m. birželio 17 d.. `{{cite web}}`: Patikrinkite date reikšmes: `|archivedate=` (pagalba)CS1 priežiūra: extra punctuation (link)
7. ↑  „Catherine Zeta Jones rides at Alfa Romeo". *fleshtival.com*. Suarchyvuotas originalas 2011 m. liepos 11 d. Nuoroda tikrinta 2011 m. sausio 14 d.. `{{cite web}}`: `|archive-date=` / `|archive-url=` laiko žyma nesutampa; 2011-07-11 siūlomas (pagalba)
8. ↑  „Alfa Romeo history 1990–2000". *alfaromeo.com.au*. Suarchyvuotas originalas 2007 m. vasario 19 d. Nuoroda tikrinta 2007 m. balandžio 25 d.. `{{cite web}}`: `|archive-date=` / `|archive-url=` laiko žyma nesutampa; 2007-02-19 siūlomas (pagalba)
9. ↑  „Alfa Romeo 156 Women's view". *uk.cars.yahoo.com*. Suarchyvuotas originalas 2011 m. birželio 5 d. Nuoroda tikrinta 2008 m. sausio 27 d.. `{{cite web}}`: `|archive-date=` / `|archive-url=` laiko žyma nesutampa; 2011-06-05 siūlomas (pagalba)
10. ↑  „History of Alfa Romeo 156 (project 932) (v2.0)". *alfa156.net*. Suarchyvuotas originalas 2011 m. liepos 23 d. Nuoroda tikrinta 2007 m. balandžio 25 d.. `{{cite web}}`: `|archive-date=` / `|archive-url=` laiko žyma nesutampa; 2011-07-23 siūlomas (pagalba)
11. ↑  „New Alfa 156 and Alfa 156 GTA". *alfaromeopress.com*. Suarchyvuotas originalas 2014 m. gegužės 12 d. Nuoroda tikrinta 2009 m. vasario 5 d.. `{{cite web}}`: `|archive-date=` / `|archive-url=` laiko žyma nesutampa; 2014-05-12 siūlomas (pagalba)
12. ↑  „New Alfa 156 and Alfa Sportwagon". *alfaromeopress.com*. Suarchyvuotas originalas 2016 m. kovo 6 d. Nuoroda tikrinta 2009 m. vasario 5 d.. `{{cite web}}`: `|archive-date=` / `|archive-url=` laiko žyma nesutampa; 2016-03-06 siūlomas (pagalba)